**Кларк Эштан Сміт** (англ.: Clark Ashton Smith; 13 студзеня 1893 — 14 жніўня 1961) — амерыканскі паэт і празаік, мастак, скульптар.

Пісаў апавяданні ў жанры фантастыкі, фэнтэзі і жахаў. Па сведчанні многіх крытыкаў, Кларк Эштан Сміт быў найбольш таленавітым з заснавальнікаў фэнтэзі, але напісаў толькі некалькі дзясяткаў апавяданняў, пасля чаго пакінуў літаратуру.

Біяграфія
---------

Кларк Эштан Сміт нарадзіўся ў даліне Лонг-Вэлі. Большую частку жыцця пражыў у дамку, пабудаваным яго бацькамі ў мястэчку Оберн, штат Каліфорнія. Ён пакутаваў на псіхалагічныя разлады, і пасля заканчэння пачатковых класаў працягваў навучанне дома. Пры гэтым ён быў заўзятым чытачом і актыўна займаўся самаадукацыяй.

У адзінаццаць год пачаў пісаць. Першымі творамі сталі чароўныя казкі і прыгодніцкія гісторыі. У трынаццаць ён пачаў пісаць вершы. Менавіта паэзія К. Э. Сміта, а не фантастычныя апавяданні, першай была прызнаная чытачамі.

У 1912 годзе выйшаў у свет першы збор паэзіі Кларка Эштана Сміта «Той, хто крочыць па зорах, і іншыя вершы» (*The Star-Treader and Other Poems*). А ў 1918 «Каліфарнійскі кніжны клуб» выдае новы зборнік — «Оды і санеты» (*Odes and Sonnets*). У 1922 Кларк Эштан Сміт выдае зборнік паэзіі «Эбен і крышталь» (*Ebony and Crystal*), які ўключаў самую вядомую яго паэму «Пажыральнік гашышу».

У другой палове 1920-х Сміт адыходзіць ад паэзіі і вяртаецца да малой прозы. У 1923 ён паспрабаваў сябе ў жанры іранічных рамантычных замалёвак. Першае фантастычнае апавяданне «Жахі Ёнда» (*The Abominations of Yondo*) было напісанае ў 1925. Да 1937 Сміт напісаў сотні апавяданняў і кароткіх аповесцяў. Асноўнай пляцоўкай для публікацый быў часопіс «Weird Tales». За наступныя 25 гадоў было створана не больш за 20 апавяданняў. У апошні перыяд творчасці Кларк Эштан Сміт вярнуўся да паэзіі, а таксама заняўся выяўленчым мастацтвам.

У 1940 быў надрукаваны першы зборнік прозы Сміта «Па-за прасторай і часам» (*Out of Space and Time*). Затым выйшлі ў свет яшчэ два празаічныя зборнікі: «Згубленыя сусветы» (*Lost Worlds*) і «Genius Loci і іншыя апавяданні» (*Genius Loci and Other Tales*), а ўслед за імі і два паэтычныя зборнікі: «Цёмны замак» (*The Dark Chateau*) і «Чары і загаворы» (*Spells and Philtres*).

У 1954 ажаніўся з Кэралайн Эмілі Джонс Дорман. У 1961 годзе Кларк Эштан Сміт памёр у сне ад сухотаў.

Прах яго быў пахаваны там, дзе стаяў дом яго дзяцінства.

Зноскі
------

1. 1 2  Clark Ashton Smith // Internet Speculative Fiction Database — 1995. Праверана 9 кастрычніка 2017.<a href='https://wikidata.org/wiki/Track:Q2629164'></a>
2. 1 2  Clark Ashton SMITH // NooSFere — 1999. Праверана 9 кастрычніка 2017.<a href='https://wikidata.org/wiki/Track:Q3343389'></a>
3. ↑

Спасылкі
--------

|  |  |
| --- | --- |
| commons: | Кларк Эштан Сміт на Вікісховішчы |

* Кларк Эштан Сміт на сайце «ПрайдзіСвет»
	+ Бог у сутарэнні. Апавяданне
	+ Дэман, Анёл і Прыгажосць. Вершы прозай

|  |  |
| --- | --- |
| ⚙️   Тэматычныя сайты | Discogs · Internet Movie Database · Project Gutenberg · Internet Speculative Fiction Database · Лабараторыя Фантастыкі |
| Слоўнікі і энцыклапедыі | Notable Names Database |
| Генеалогія і некрапалістыка | Find a Grave · WikiTree |
| 

| Нарматыўны кантроль |
| --- |
| BIBSYS: 12064567 · BNE: XX830606 · BNF: 11925015h · CiNii: DA03777422 · GND: 119404435 · ICCU: CFIV009967 · ISNI: 0000 0001 1947 1097 · LCCN: n79041874 · LNB: 000298380 · NDL: 00456896 · NKC: xx0128077 · NLA: 50002884 · NLP: A11696126 · NSK: 000674083 · NTA: 069631867 · NUKAT: n95211397 · PTBNP: 1461471 · SUDOC: 027141683 · VIAF: 86145857791723020473 |

 |